ธปท.ออกธนบัตร 1,000 บาทแบบใหม่เริ่มใช้ 21 ส.ค.
ธปท.ประกาศใช้ธนบัตรชนิดราคา 1,000 บาทแบบใหม่ ล็อตแรก 100 ล้านฉบับ เปิดแลกตั้งแต่ 21 ส.ค.ปีนี้เป็นต้นไป
17 ส.ค. 2558

ธปท.ประกาศใช้ธนบัตรชนิดราคา 1,000 บาทแบบใหม่ ล็อตแรก 100 ล้านฉบับ เปิดแลกตั้งแต่ 21 ส.ค.ปีนี้เป็นต้นไป
เมื่อวันที่ 17 ส.ค. นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวว่า ธปท.จะนำธนบัตรชนิดราคา 1,000 บาทแบบใหม่ คือ แบบ 16 ออกใช้หมุนเวียนในระบบ โดยจะจ่ายให้ประชาชนจ่ายแลกได้ผ่านธนาคารพาณิชย์และธนาคารรัฐทุกแห่งได้ตั้งแต่ 21 ส.ค.นี้เป็นต้นไป ซึ่งเป็นวันเลิกทาส ซึ่งธนบัตรชนิดราคาดังกล่าวจัดทำขึ้นเพื่อเฉลิมพระเกียรติพระบาทสมเด็จพระจุลจอมเกล้าเจ้าอยู่หัว พระปิยะมหาราช จึงได้ออกแบบให้เรื่องราวในธนบัตรแสดงถึงพระราชกรณียกิจอันสำคัญของพระองค์ ขณะเดียวกันก็พัฒนารูปแบบให้สวยงาม มีเทคโนโลยีป้องกันการปลอมแปลงที่ทันสมัยขึ้นด้วย
"ในล็อตแรกธปท.จะพิมพ์ธนบัตรชนิด 1,000 บาท แบบใหม่ (แบบ 16) จำนวน 100 ล้านฉบับ คาดว่าจะหมุนเวียนใช้ได้ในช่วง 3-4 เดือน ก่อนจะทยอยพิมพ์เพิ่ม  และคาดว่าจะใช้เวลา 1-2 ปีจะสามารถออกทดแทนธนบัตรแบบเดิมที่ใช้อยู่ในปัจจุบันได้หมด"นายประสารกล่าว 
นายประสาร กล่าวว่า สำหรับการปลอมแปลงธนบัตรปลอมของไทยในปัจจุบันไม่น่าห่วง เพราะมีอัตราการปลอมแปลงในสัดส่วนที่ต่ำมาก